नई दिल्ली। भोजपुरी सुपरस्टार खेसारी लाल यादव की नई फिल्म ‘दबंग सरकार’ कुछ ही दिनों में आने वाली है। इस फिल्म की सफलता को लेकर न सिर्फ भोजपुरी फिल्म इंडस्ट्री के जानकार उत्साहित हैं, बल्कि एक्टर खेसारी लाल यादव के फैन्स में भी जबर्दस्त क्रेज देखने को मिल रहा है। पिछले दिनों इस फिल्म का एक गाना यूट्यूब पर रिलीज किया गया. इस गाने के बोल इतने लाजवाब हैं कि महज 4 दिनों के भीतर ही 40 लाख से ज्यादा लोगों ने इसे यूट्यूब पर देख लिया है। फिल्म ‘दबंग सरकार’ का गाना ‘नवरतन तेल लगवला’ में एक्टर खेसारी लाल यादव के साथ भोजपुरी सिनेमा की मशहूर अदाकार काजल राघवानी भी हैं. गाने में इन दोनों की जोड़ी को फैन्स खूब पसंद कर रहे हैं। यही वजह है कि 22 जून को रिलीज होने के कुछ ही घंटों में इसे ढेर सारे लाइक्स और कमेंट्स मिल रहे हैं। इस गाने को खेसारी लाल यादव और नीतू सिंह ने आवाज दी है।